**Paskaidrojuma raksts**

**Limbažu novada pašvaldības domes saistošiem noteikumiem “Grozījums Limbažu novada domes 2021. gada 28. oktobra saistošajos noteikumos Nr. 16 “Par sociālās palīdzības pabalstiem Limbažu novadā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Pašvaldību likuma 44. panta pirmā daļa nosaka, ka Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus, savukārt otrā daļa nosaka, ka Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.Sociālo pakalpojumu un sociālās palīdzības likuma 3.panta otrā daļa nosaka, ka kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos.2023. gada 22.jūnija Limbažu novada pašvaldības domes sēdē ir apstiprināti saistošie noteikumi Nr.9 “Par brīvprātīgās iniciatīvas sociālajiem pabalstiem Limbažu novada pašvaldībām”, kuru 20.punktā noteikts, ka pabalstu mācību līdzekļu iegādei, piešķir daudzbērnu ģimenei, ja bērna likumiskais pārstāvis un bērns ir deklarējis savu dzīvesvietu un faktiski dzīvo Pašvaldības administratīvajā teritorijā 30 euro vērtībā par katru bērnu, kurš apgūst valstī noteikto obligāto izglītību un vispārējās vidējās un vidējās profesionālās izglītības programmu. Savukārt Limbažu novada domes 2021. gada 28. oktobra saistošajos noteikumos Nr. 16 “Par sociālās palīdzības pabalstiem Limbažu novadā”” 13.punktā noteikts, ka pabalsts mācību līdzekļu iegādei trūcīgām un maznodrošinātām mājsaimniecībām tiek piešķirts vienu reizi kalendārajā gadā, uzsākot jauno mācību gadu, 25 eiro apmērā katram izglītojamam, kurš apgūst valstī noteikto obligāto pirmsskolas izglītību, pamatizglītību vai vidējo izglītību.Lai novērstu nevienlīdzību un piemērotu vienotu praksi uz pabalsta lielumu identiskam mērķim gan daudzbērnu ģimeņu izglītojamiem, gan izglītojamiem no trūcīgām un maznodrošinātām mājsaimniecībām, nepieciešami grozījumi Limbažu novada pašvaldības domes 2021. gada 28. oktobra saistošajos noteikumus Nr. 16 “Par sociālās palīdzības pabalstiem Limbažu novadā” un noteikt, ka pabalsts mācību līdzekļu iegādei trūcīgām un maznodrošinātām mājsaimniecībām tiek piešķirts vienu reizi kalendārajā gadā, uzsākot jauno mācību gadu, 30 eiro apmērā katram izglītojamam, kurš apgūst valstī noteikto obligāto pirmsskolas izglītību, pamatizglītību vai vidējo izglītību.  |
| 2. Fiskālā ietekme uz pašvaldības budžetu | Papildus finansējums 2023.gada budžetā Limbažu novada Sociālajam dienestam iepriekš minētās darbības izpildei nav nepieciešams, jo provizoriski nepieciešamais līdzekļu apjoms sastāda 1000 EUR, kas tiks nodrošināts no Limbažu novada Sociālā dienesta budžeta. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – saistošo noteikumu piemērošanas rezultātā tiks palielināts materiālais atbalsts trūcīgām un maznodrošinātām mājsaimniecībām par katru izglītojamo, kurš apgūst valstī noteikto obligāto pirmsskolas izglītību, pamatizglītību vai vidējo izglītību.Ietekme uz vidi – nav attiecināms.Ietekme uz iedzīvotāju veselību – saistošie noteikumi tieši neietekmē iedzīvotāju veselību.Ietekme uz uzņēmējdarbības vidi pašvaldības teritorijā – nav attiecināms. Ietekme uz konkurenci – saistošos noteikumos paredzētie pasākumi neierobežo konkurenci. |
| 4. Ietekme uz administratīvajām procedūrām un to izmaksām | Ja persona atbilst saistošos noteikumos minētajai personu grupai, kura ir tiesīga saņemt pabalstu, tai ar iesniegumu jāvēršas Limbažu novada Sociālajā dienestā, lai saņemtu sociālo pabalstu.  |
| 5. Ietekme uz pašvaldības funkcijām un cilvēkresursiem | Saistošie noteikumi neparedz jaunu darba vietu radīšanu.Saistošo noteikumu izpilde tiks nodrošināta par pašvaldības budžeta līdzekļiem. |
| 6. Informācija par izpildes nodrošināšanu | Saistošajos noteikumos noteiktos pabalstus administrē Pašvaldības iestāde "Limbažu novada Sociālais dienests". |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicēja pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. |

Limbažu novada pašvaldības

Domes priekšsēdētājs D. Straubergs